# Беседа:Волунтаризъм

### от Уикипедия, свободната енциклопедия

Мисля, че има и други важни значения на "волунтаризъм". Доколкото си спомням, едно от обвиненията срещу Хрушчов беще именно във волунтаризъм (напр. повсеместното засаждане на царевица, дори в полупустинни райони или в тундрата). Това ще да е нещо като налагане на собствената воля, без да се съобразяваш с обективните условия. --Vladko 18:11, 8 май 2005 (UTC)

  В Речника на чуждите думи в българския език от М. Филипова-Байрова и др. (С. 1993) пише, че волунтаризмът е идеалистическо течение, което обявява волята за първична и решаваща сила в света. Подобна формулировка има и в Речника на чуждите думи в българския език от Ал. Милев и др. (С. 1978), като там има и друго значение: учение, което придава на волевите процеси основно значение в психическия живот. В Съвременна българска енциклопедия на издателство Елпис (1993), т. 1, пише (цитирам, по-точно, сканирам):
  ВОЛУНТАРИЗЪМ (от латински voluntas - воля) — философска светогледна ориентация, свойствена за редица течения на съвремената идеология (анархизъм, "новите леви" и други). Терминът е въведен от Ф. Тьонис през 1883 г. Исторически е създаден на основата на идеите на А. Шопенхауер, Е. Хартман, Ницше, които интерпретират феномена "воля" като висш принцип на битието и съзнанието. Волунтаризъм противостои на рационализма (интелектуализма), които смятат разума за основание на всичко съществуващо, а също така на марксисткото разбиране за дейността на човека. Волунтаризъм абсолютизира свободата на човешкото целеполагане, изявяване на волята и действието, като ги разглежда вто чисто спонтанни, непознаваеми слепи сили.--Хари 18:38, 8 май 2005 (UTC)

    Има две доста различни значения на думата. Едното е философското значение, което Хари е намерил в речника. Другото е политическото и политикономическо значение, което в случая съвсем накратко съм дал. Създадох статията във връзка със споменаването на волунтаристката политика на Тони Блеър и в този контекст думата има това значение. В момента не съм си изградил мнение по въпроса дали трябва да се направят две статии с пояснителна страница или една статия, поради което съм я оставил така. Затова изтривам и междууикитата, които се отнасят за философското значение. В en: има две статии en:Voluntaryism и en:Voluntarism, които са предложени за сливане. --Емил Петков 19:48, 8 май 2005 (UTC)

  Опа, извинявайте, че редактирах, не забелязах, че сте обсъждали... Ами в английската имаше сложена покана за обединение на двете им статии и аз им ги обединих, а после наслагах междуикита... Ако е лошо, го върнете. --5ko | Беседа 20:32, 8 май 2005 (UTC)
    Щом си ги обединил, нека стоят. Дано намеря тези дни време да докарам и философското значение и да ги вържа двете. --Емил Петков 20:45, 8 май 2005 (UTC)

Взето от „http://bg.wikipedia.org../../../%D0%B2/%D0%BE/%D0%BB/%D0%91%D0%B5%D1%81%D0%B5%D0%B4%D0%B0%7E%D0%92%D0%BE%D0%BB%D1%83%D0%BD%D1%82%D0%B0%D1%80%D0%B8%D0%B7%D1%8A%D0%BC_fbff.html“.

##### Views

- Статия
- Беседа
- Текуща версия

##### Търсене